ข้อบังคับของอัยการสูงสุดข้อบังคับของอัยการสูงสุดว่าด้วยการขออนุญาตฟ้องและการอนุญาตฟ้องคดีอาญาที่อยู่ในอำนาจพิจารณาของศาลแขวงพ.ศ. ๒๕๕๙ โดยที่เป็นการสมควรปรับปรุงข้อบังคับของอัยการสูงสุดว่าด้วยการขออนุญาตฟ้อง พ.ศ. ๒๕๕๖ เพื่อให้สอดคล้องกับกฎหมายว่าด้วยการจัดตั้งศาลแขวงและวิธีพิจารณาความอาญาในศาลแขวงซึ่งได้มีการแก้ไขเพิ่มเติมให้การขออนุญาตฟ้องและการอนุญาตฟ้องคดีอาญาที่อยู่ในอำนาจพิจารณาของศาลแขวงซึ่งไม่สามารถยื่นฟ้องต่อศาลได้ทันภายในระยะเวลาที่กำหนดจะต้องได้รับอนุญาตจากอัยการสูงสุด หรือพนักงานอัยการผู้มีตำแหน่งไม่ต่ำกว่าอธิบดีอัยการหรืออธิบดีอัยการภาคซึ่งอัยการสูงสุดมอบหมายอาศัยอำนาจตามความในมาตรา๙ แห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวง พ.ศ. ๒๔๙๙ซึ่งแก้ไขเพิ่มเติมโดยพระราชบัญญัติจัดตั้งศาลแขวงและวิธีพิจารณาความอาญาในศาลแขวง(ฉบับที่ ๗) พ.ศ. ๒๕๕๘ และมาตรา ๒๖แห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวง พ.ศ. ๒๔๙๙ซึ่งแก้ไขเพิ่มเติมโดยพระราชบัญญัติจัดตั้งศาลแขวงและวิธีพิจารณาความอาญาในศาลแขวง(ฉบับที่ ๖) พ.ศ. ๒๕๕๖ อัยการสูงสุด จึงออกข้อบังคับ ดังต่อไปนี้ข้อ๑ ข้อบังคับนี้เรียกว่า ข้อบังคับของอัยการสูงสุดว่าด้วยการขออนุญาตฟ้องและการอนุญาตฟ้องคดีอาญาที่อยู่ในอำนาจพิจารณาของศาลแขวงพ.ศ. ๒๕๕๙ข้อ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกข้อบังคับของอัยการสูงสุดว่าด้วยการขออนุญาตฟ้องพ.ศ. ๒๕๕๖ข้อ๔ ในข้อบังคับนี้ผู้อนุญาต หมายความว่า อัยการสูงสุด หรือพนักงานอัยการผู้มีตำแหน่งไม่ต่ำกว่าอธิบดีอัยการหรืออธิบดีอัยการภาคซึ่งอัยการสูงสุดมอบหมายข้อ๕ อัยการสูงสุดมีอำนาจตีความและวินิจฉัยปัญหาเกี่ยวกับการปฏิบัติตามข้อบังคับนี้ข้อ๖ อัยการสูงสุดเป็นผู้รักษาการตามข้อบังคับนี้และมีอำนาจออกระเบียบ ประกาศ คำสั่ง หลักเกณฑ์ และวิธีการเพื่อประโยชน์ในการปฏิบัติตามข้อบังคับนี้บรรดาระเบียบหลักปฏิบัติราชการ และคำสั่งอื่นใดซึ่งขัดหรือแย้งกับข้อบังคับนี้ให้ใช้ข้อบังคับนี้แทนหมวด ๑หลักเกณฑ์ วิธีการและเงื่อนไขในการขออนุญาตฟ้อง ข้อ๗ การฟ้องคดีต่อไปนี้หากไม่สามารถยื่นฟ้องต่อศาลได้ทันภายในระยะเวลาที่กฎหมายกำหนด พนักงานอัยการจะต้องดำเนินการขออนุญาตฟ้อง(๑)คดีที่นิติบุคคลเป็นผู้ต้องหา และพนักงานสอบสวนได้แจ้งข้อหาแก่ผู้ต้องหาแล้ว(๒)คดีที่มีการจับตัวผู้ต้องหาหรือไม่มีการจับตัวผู้ต้องหาแต่พนักงานสอบสวนได้แจ้งข้อหาแก่ผู้ต้องหาแล้ว(๓)คดีที่ผู้ต้องหาถูกคุมขังในคดีอื่นและพนักงานสอบสวนได้แจ้งข้อหาที่อยู่ในอำนาจพิจารณาของศาลแขวงแก่ผู้ต้องหาแล้วข้อ๘ คดีที่ต้องขออนุญาตฟ้องให้พนักงานสอบสวนทำเป็นรูปสำนวนการสอบสวนโดยให้ระบุสาเหตุที่ไม่ได้ขอผัดฟ้องหรือเหตุที่ขาดผัดฟ้องไว้ในสำนวนการสอบสวนและต้องส่งตัวผู้ต้องหาพร้อมสำนวน เว้นแต่ผู้ต้องหาซึ่งถูกแจ้งข้อหาได้หลบหนีไป หรือผู้ต้องหาถูกคุมขังในคดีอื่นการรับสำนวนการสอบสวนดังกล่าวตามวรรคหนึ่งให้ลงสารบบตามที่สำนักงานอัยการสูงสุดกำหนดในกรณีปรากฏตัวผู้ต้องหาส่งมาพร้อมสำนวนการสอบสวนให้ทำบันทึกแจ้งวันนัดให้ผู้ต้องหามาพบพนักงานอัยการเพื่อฟังคำสั่งของพนักงานอัยการตามแบบพิมพ์บันทึกรับทราบวันนัดที่สำนักงานอัยการสูงสุดกำหนดด้วยข้อ๙ การทำความเห็นและคำสั่งในสำนวนการสอบสวนที่ต้องขออนุญาตฟ้องต้องปรากฏข้อเท็จจริงพอสมควร ปรับบทกฎหมายและฐานความผิดพร้อมทั้งมีคำสั่งฟ้องให้ชัดเจน ตามระเบียบสำนักงานอัยการสูงสุด ว่าด้วยการดำเนินคดีอาญาของพนักงานอัยการข้อ๑๐ การขออนุญาตฟ้องให้พนักงานอัยการผู้ขออนุญาตทำเป็นหนังสือระบุรายละเอียดให้ชัดแจ้งว่าขออนุญาตฟ้องผู้ต้องหาผู้ใดในความผิดฐานใด ทั้งนี้โดยให้ระบุชื่อผู้ต้องหาที่มีคำสั่งฟ้อง และขออนุญาตฟ้องทุกคนในความผิดฐานใดให้ตรงกับความเห็นและคำสั่งในสำนวนการสอบสวนแล้วให้ส่งสำนวนการสอบสวนพร้อมความเห็นและคำสั่งไปยังผู้อนุญาตเพื่อขออนุญาตฟ้องหนังสือขออนุญาตฟ้องตามวรรคหนึ่งให้ทำเป็นรายสำนวนและระบุสาเหตุที่พนักงานสอบสวนหรือพนักงานอัยการไม่ได้ขอผัดฟ้องผู้ต้องหาหรือขาดผัดฟ้องผู้ต้องหาพร้อมรายละเอียดที่จำเป็นอื่น ๆ ให้ปรากฏในหนังสือขออนุญาตฟ้องด้วยข้อ๑๑ ก่อนส่งสำนวนการสอบสวนเพื่อขออนุญาตฟ้องหากพนักงานอัยการสั่งไม่ฟ้องผู้ต้องหาบางคนหรือบางข้อหาหรือมีความเห็นแย้งกับพนักงานสอบสวนจะต้องดำเนินการให้การสั่งคดีเป็นที่ยุติเสียก่อนเว้นแต่คดีจะขาดอายุความหรือมีเหตุจำเป็นจะต้องรีบฟ้องในกรณีที่พนักงานอัยการเห็นควรสั่งฟ้องผู้ต้องหาในความผิดฐานอื่นต่างจากความเห็นของพนักงานสอบสวนก่อนสั่งคดีให้พนักงานอัยการสั่งให้พนักงานสอบสวนดำเนินการในเรื่องการแจ้งข้อหาให้ครบถ้วนเสียก่อนหมวด ๒หลักเกณฑ์ วิธีการและเงื่อนไขในการอนุญาตฟ้อง ข้อ๑๒ การทำสำนวนขออนุญาตฟ้องให้ทำเป็นสำนวนแยกต่างหากจากสำนวนการสอบสวนที่ส่งมาขออนุญาตฟ้องเพื่อเสนอผู้อนุญาตพิจารณาสำนวนขออนุญาตฟ้องตามวรรคหนึ่งให้ลงสารบบตามที่สำนักงานอัยการสูงสุดกำหนดข้อ๑๓ ในการอนุญาตฟ้องให้พิจารณาข้อเท็จจริง ข้อหา พยานหลักฐานในสำนวนการสอบสวน และเงื่อนไขระงับคดีตามกฎหมายและระเบียบสำนักงานอัยการสูงสุด ว่าด้วยการดำเนินคดีอาญาของพนักงานอัยการประกอบรวมทั้งให้คำนึงถึงการปฏิบัติงานของพนักงานสอบสวนและพนักงานอัยการ หลักการอำนวยความยุติธรรมและการคุ้มครองสิทธิและเสรีภาพของประชาชนประกอบการพิจารณาด้วยข้อ๑๔ ในกรณีที่ผู้อนุญาตพิจารณาแล้วเห็นว่าสำนวนการสอบสวนที่ส่งมาขออนุญาตฟ้องยังต้องมีการดำเนินการเพิ่มเติมอื่นใดเพื่อประโยชน์ในการพิจารณาอนุญาตฟ้องให้ผู้อนุญาตสั่งให้พนักงานอัยการผู้ขออนุญาตดำเนินการตามที่ผู้อนุญาตเห็นสมควรในกรณีปรากฏเงื่อนไขระงับคดีให้ผู้อนุญาตพิจารณาสั่งยุติการดำเนินคดีตามระเบียบสำนักงานอัยการสูงสุด ว่าด้วยการดำเนินคดีอาญาของพนักงานอัยการข้อ๑๕ ให้ผู้อนุญาตมีคำสั่งในสำนวนขออนุญาตฟ้องและในกรณีที่อนุญาตให้ฟ้องให้ส่งหนังสืออนุญาตฟ้องพร้อมสำนวนการสอบสวนคืนไปยังสำนักงานอัยการที่ขออนุญาตฟ้องโดยเร็วหนังสืออนุญาตฟ้องตามวรรคหนึ่งให้ระบุชื่อผู้ต้องหาทุกคนและความผิดทุกฐานที่อนุญาตให้ฟ้องข้อ๑๖ ให้ผู้อนุญาตที่เป็นพนักงานอัยการผู้มีตำแหน่งไม่ต่ำกว่าอธิบดีอัยการหรืออธิบดีอัยการภาคซึ่งอัยการสูงสุดมอบหมายรายงานผลการดำเนินการในการอนุญาตฟ้องให้อัยการสูงสุดทราบตามที่อัยการสูงสุดกำหนดข้อ๑๗ ในกรณีที่ผู้อนุญาตเป็นพนักงานอัยการผู้มีตำแหน่งไม่ต่ำกว่าอธิบดีอัยการหรืออธิบดีอัยการภาคซึ่งอัยการสูงสุดมอบหมายพิจารณาแล้วเห็นว่ามีเหตุอันควรไม่อนุญาตให้ฟ้องทั้งหมด หรือไม่อนุญาตให้ฟ้องผู้ต้องหาบางคนหรือบางฐานความผิดตามที่ขออนุญาตฟ้องให้ผู้อนุญาตดังกล่าวเสนอความเห็นพร้อมสำนวนต่ออัยการสูงสุดพิจารณาสั่งต่อไปในกรณีที่อัยการสูงสุดมีคำสั่งไม่อนุญาตให้ฟ้องให้สำนักงานอัยการที่ขออนุญาตฟ้องแจ้งให้พนักงานสอบสวนทราบโดยเร็วโดยให้แจ้งเหตุผลโดยย่อที่อัยการสูงสุดไม่อนุญาตให้ฟ้องหมวด ๓การฟ้องคดีและการจัดการให้ได้ตัวผู้ต้องหามาฟ้อง ข้อ๑๘ การยื่นฟ้องคดีที่ได้รับอนุญาตให้ฟ้องให้บรรยายคำฟ้องให้ปรากฏข้อเท็จจริงว่าผู้อนุญาตได้มีคำสั่งอนุญาตฟ้องแล้วพร้อมกับส่งหนังสืออนุญาตฟ้องไปพร้อมกับคำฟ้องด้วยข้อ๑๙ คดีที่ได้รับอนุญาตให้ฟ้องแล้วแต่ยังไม่ได้ตัวผู้ต้องหามา หรือผู้ต้องหาได้ลงชื่อรับทราบวันนัดตามข้อ ๘ วรรคสามไว้แล้วไม่มาตามนัดให้พนักงานอัยการมีหนังสือแจ้งให้พนักงานสอบสวนจัดการให้ได้ตัวผู้ต้องหามายื่นฟ้องต่อศาลโดยเร็วในกรณีที่พนักงานสอบสวนไม่อาจจัดการให้ได้ตัวผู้ต้องหามาฟ้องตามวรรคหนึ่งให้พนักงานอัยการแจ้งผู้บัญชาการตำรวจแห่งชาติ ผู้ว่าราชการจังหวัดพนักงานฝ่ายปกครองหรือตำรวจ ผู้มีอำนาจ แล้วแต่กรณี จัดการให้ได้ตัวผู้ต้องหามาดำเนินคดีภายในอายุความฟ้องคดีประกาศ ณ วันที่ ๑มีนาคม พ.ศ. ๒๕๕๙ร้อยตำรวจตรีพงษ์นิวัฒน์ ยุทธภัณฑ์บริภารอัยการสูงสุดปริยานุช/จัดทำ๔ เมษายน ๒๕๕๙ชวัลพร/ตรวจ๔ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนที่ ๒๗ ก/หน้า ๙/๒๘ มีนาคม ๒๕๕๙